open-index/open-wikipedia-markdown huggingface dataset:
Hollywood

**Hollywood** (pronunsa ingleze ; in vèneto  o ) el ze un cuartiero de ła sità de Los Angeles, inte el stato California, situà a nord-est dal sentro de ła sità.

## Descrision
La popołasion ła ze stimada arente łe 300.000 unità (i destreti de Los Angeles no i ga confini ufisałi). No-ostante no ła sìpia na sità, ma un distreto, ła ze denomenada "La sità dei V.I.P." o "Tinseltown" e łe prime vizion de ła majoransa dei film statunitensi i njien fazesti inte i so cinema. Par de pì, a Hollywood i vien insignii i premi Oscar, inte l'omònema serimònia de cadensa anałe. Ła ze de fato dizesta anca "La Meca del sìnema".

Urbanistegamente ła ze formada da basi edifegai e da larghe strade e viałi ponesti a rìzego de łe do sèłebri vie, Sunset Boulevard e Willshire Boulevard; inte l'intierior el detien i grandi teatri de poza (21 inte el periodo de masima prosperità) e łe rezidense dei personaji del sìnema, o sia atori, produtori, rezisti etc., pozisionae in zènere, inte i pie de ła cuà arente cołina de Beverly Hills.
## Educasion

I rezidenti de Hollywood de età conpagna o de sora dei 25 ani co na làurea cuadrienałe i zera el 28% de ła popołasion inte el 2000.
### Librarie
Ła Filiałe de ła Will and Ariel Durant, ła filiałe de ła John C. Fremont Branch e ła filiałe de ła Frances Howard Goldwyn – Hollywood Regional Branch of the Los Angeles Public Library łe ze a Hollywood.

### Scołe
Łe scołe pùbleghe łe vien zestionae dal Los Angeles Unified School District (LAUSD).

Łe scołe de Hollywood łe include:

* Temple Israel of Hollywood Day School, private, 7300 Hollywood Boulevard
* Gardner Street Elementary School, LAUSD, 7450 Hawthorne Avenue
* Selma Avenue Elementary School, LAUSD, 6611 Selma Avenue
* Grant Elementary School, 1530 North Wilton Place
* Young Hollywood, private elementary, 1547 North McCadden Place
* Hollywood High School, LAUSD, 1521 North Highland Avenue
* Hollywood Community Adult School, LAUSD, 1521 North Highland Avenue
* Blessed Sacrament School, private elementary, 6641 Sunset Boulevard
* Helen Bernstein High School, LAUSD, 1309 North Wilton Place
* Richard A. Alonzo Community Day School, LAUSD, 5755 Fountain Avenue
* Beverly Hills RC School, private elementary, 6550 Fountain Avenue
* Hollywood Schoolhouse, private elementary, 1233 North McCadden Place
* Joseph LeConte Middle School, LAUSD, 1316 North Bronson Avenue
* Hollywood Primary Center, LAUSD elementary, 1115 Tamarind Avenue
* Santa Monica Boulevard Community Charter School, 1022 North Van Ness Avenue
* Vine Street Elementary School, LAUSD, 955 North Vine Street
* Hubert Howe Bancroft Middle School, LAUSD, 929 North Las Palmas Avenue
* Larchmont Charter School, elementary, 815 North El Centro Avenue
* Cheder Menachem, private elementary, 1606 South La Cienega Boulevard

### Cołeji (College)
* Los Angeles Film School, 6363 Sunset Boulevard
* Emerson College, 5960 Sunset Boulevard
* Columbia College Hollywood, 6255 Sunset Boulevard
## Clima

## Notasion

## Altri projeti

## Linganbi foresti
Peanuts

***Peanuts*** ze on fumeto mericano zornałiero e domenicałe scrito e ilustrà da Charles M. Schulz e publegà intè łi Stati Unii dal 2 de otobre 1950 al 13 de febraro 2000, continuando in seguito co dełe repliche. *Peanuts* ze tra i piassè popołari fumeti deła storia, co in tuto 17.897 strisie publicate, che lo rendono "probabilmente ła storia piassp łonga mai racontà da n'omo".  Al momento deła morte de Schulz intè'l 2000, *Peanuts* zera prezente so più de 2.600 zornałi, co un numaro de circa 355 miłioni de letori in 75 paezi, e ze stà tradoto in 21 łengue.

*Peanuts* el se concentra interamente so un circoło sociałe de banbini, dove łi adulti ezistono ma non vengono mai visti e ascoltati. El personagio prinsipałe, Charlie Brown, ze calmo e nervozo e manca de fiducia in se steso. No ze in grado de far vołare n'acuiłon, de vincer na partìa de baseball o de calciar un bałon da calcio.

Ze una dełe strisie łeterarie co sfumature fiłozofeghe, psicołoziche e socioloziche fiorìe intè łi ani '50.  L'umorismo de *Peanuts* ze psicolozicamente compleso e guidà dałe interasioni e dałe rełasioni dei personazi.

El fumeto ga otenùo notevołe suceso co i soi speciałi tełevizivi, molti dei cuałi, come *[[A Charlie Brown Christmas]]* e *[[It's the Great Pumpkin, Charlie Brown]]*, i ga vinto o i ze stà nominati ałi Emmy Awards. Łi speciałi dełe festività dei *Peanuts* rimangono molto popołari e son stati trasmesi suła tełevizion de rete par oltre 50 ani prima de pasar al servisio de streaming Apple TV+ intè'l 2020.  

Intè'l 2013, *[[TV Guide]]* ga clasificò łi speciałi tełevizivi dei *Peanuts* come el cuarto carton animato tełevizivo piassè grande de tuti i tenpi.

## Lingambi foresti
Encanto (film 2021)

**Encanto** ze on film d'animasion del 2021 produzesto da ła Walt Disney Pictures e direto da Byron Howard e Jared Bush, co ła co-rezista Charise Castro Smith.

El film ze considerà èsar el 60° clàsego Disney.
## Trama
Ła fameja Madrigal ła vive inte na sità incantà intrà łe montagne de ła Cołónbia. A ogni puteło, a parte uno, inte ła so caza màzega, ła ghe ze concedesta na abiłità ùgnoła, come ła forsa o dei poteri de guarizon. Mirabel, l'ùgnoła fioła normal, ła descuerze che ła mazia ła ze minaciada e che eła ła podaria èsar ła soła a poderla salvar

## Promosion
Un *sneak peak* el ze sta mostrà online el 10 de dicenbre del 2020. On poster provizòrio el ze stà invese difondesto inte el 7 de lujo del 2021 e inte el dì sevente el ze stà publegà el primo ''teaser'' tràiler.

## Distribusion
El film el vegnarà distribuio inte i Stati Unii de l'Amèrica el 24 de novenbre del 2021.

## Notasion

## Altri projeti

## Linganbi foresti
The Many Adventures of Winnie the Pooh

***The Many Adventures of Winnie the Pooh*** (tituło orizenałe inglezo traduzìbiłe in łéngua vèneta co *Łe Aventure de Winnie the Pooh*) el ze on film del 1977 dirizesto da Wolfgang Reitherman e John Lounsbery.

Ze considerà èsar el 22º Clàsego Disney, e el ze stà distribuio inte i Stati Unii de l'Amèrica da ła Buena Vista Distribution l'11 de marso 1977.

*The Many Adventures of Winnie the Pooh* ze el primo longometrajo co protagonista el personajo de Winnie the Pooh, e el se baza so racuanti capìtułi dei łibri de A. A. Milne *[[Winnie the Pooh]]* e *[[The House at Pooh Corner]]*. El ze fato prinsipalmente dai curtometraji *[[Winnie the Pooh and the Honey Tree]]* (1966), *[[Winnie the Pooh and the Blustery Day]]* (1968) e *[[Winnie the Pooh and Tigger too]]* (1974), ai cuałi łe ghe ze vegneste zontae secuense de racordo e on finałe bazà so l'ùltemo capìtuło de *The House at Pooh Corner*.

## Notasion

## Altri projeti

## Linganbi foresti
Mariner 4

**Mariner 4** (indicada in leteratura anca cofà **Mariner-Mars 1964** e cofà **Mariner C** inte ła so faze de desviłupo) ła ze stada na sonda spasiałe statunitense in memòria de l'esplorasion de Marte, ła prima a rivar co bon èzito inte el pianeta inte el 1965.

Zemeła de ła Mariner 3, ła zera stada lansada inte el 28 de novenbre del 1964, a łe 14:22:01 UTC, da ła strutura de lanso de ła Cape Canaveral Air Force Station, drento de un razo Atlas/Agena D., e ła ghea da suito colzesto-sù łe prime imàzeni arente de ła superfise marsiana inte el ndar del sorvoło del pianeta. 

La mision ła ze costada conplesivamente inte i studi, inbastimento, materiałi, enerzia, 83,2 miłioni de dòłari. Ła Mariner 4 ła zera rivada so Marte el 15 de lujo del 1965. Sirca 42 minuti prima del màsimo arentamento, ła zera stada ativada ła fotocàmara de ecuipajo, ła cuała ła ghea fato in 25 minuti 21 imàzeni del pianeta. Drioman, el spostamento inponesto da ła trajetoria percoresta al veìculo ła ghea portà Marte fora dal so canpo vizivo. El màsimo arentamento el ghe zera sta a łe 01:00:58 UTC e ła corispondeva a na distansa de . Sirca na ora dopo e par i seventi 54 minuti, la sonda ła ghea tranzità de drio el pianeta in confronto a ła Tera in faze de conjunsion; sto momento el ze sta donca desfrutà par sondar co onde ràdio el spesore de l'atmosfera marsiana e mezurar co precizion el rajo del pianeta.

Ła ga catà un mondo inpienio de crateri co na atmosfera racuanto pì sotiła de cuanto se se spetase; da sto primo ezame racuanti siensiai i ghea concludesto che Marte el fuse un mondo "morto", dal ponto de vista sia zeołòzego sia biołòzego. Pròpio el bon èzito de ła mision el ghea determinà, inte el mèdio perìodo, na signifegativa redusion inte el programa de esplorasion del pianeta.

## Notasion

## Altri projeti

## Linganbi foresti
Mariner 1

**Mariner 1** ła ze stada ła prima sonda spasiałe statunitense lansada da Cape Canaveral verso Vènere el 22 de lujo 1962.

La mision ła ze costada sirca 19 miłioni de dòłari, ma par colpa de un guasto interno, ga tocà da prosédar co ła autodistrusion del vetor de trasporto par motivasion de seguresa.

## Notasion

## Altri projeti

## Linganbi foresti
Mariner 2

La **Mariner 2** ła ze na sonda spasiałe de ła NASA lansada el 27 de agosto 1962 verso Vènere.

Ła ze una de łe do Mariner projetae par no èsar diresionae verso Marte, ła ze ła prima sonda a èsarse arentizada co bon èzito a Vènere inte el disenbre del 1962: ła ga catà-sù informasion che łe ga confermà che Vènere el ze un pianeta racuanto caldo (430 gradi Celsius, uncó revedesti a 480), co na atmosfera cuerta de nubi conponeste par el pì de anidride carbònega.

## Notasion

## Altri projeti

## Linganbi foresti
Mariner 3

La sonda spasiałe **Mariner 3** ła ze stada lansada el 5 de novenbre 1964 par finałizar el primo sorvoło arentizà (in ingleze, *fly-by*) de Marte.

Ła Mariner 3 ła zera ndada cuazi da suito perdesta, ponesto-ché ła so coertura de protesion no ła zera stada bona de vèrzarse inte el momento inte el cuało ła sonda ła zera entrada inte el spàsio interplanetàrio. Sto avegnimento el gaveva inpedio el despiegamento dei cuatro panełi fotovoltàeghi, che no i zera stai partanto boni de torse ła enerzia dal Sołe, fondamentałe par ła so soravivensa. La sonda ła ghea finio de funsionare co łe se ghea descargà łe so batèrie. Ła se ga dezativà, in òrbita da torno del Sołe.

## Notasion

## Altri projeti

## Linganbi foresti
Repùblega de Zènoa

miniatura|367x367px|Estension de ła Repùblega de Zènoa|sinistra
Ła **Repùblega de Zènoa** (*Repúbrica de Zêna*, /ɾe'pybɾika de 'ze:na/ in ligure, *Res publica Genuensis* o *Ianuensis* in latin; ufisialmente dal 1528 *Compagna Communis Ianuensis* e fin al 1580 **Serenisima Repùblega di Zènoa**) ze stà na republega marinara, ezistente dal 1099 al 1797, che gavea come cavedałe ła sità de Zènoa.

Durante el baso Medioevo ze stà una dełe prinsipałi potense comerciali del mar Mediteraneo e del Mar Negro, mentre fra el XVI e el XVII secoło ga raprezentà uno dei mazori połi finansiari d'Eoropa.

Durante ła so storia di oltre sete secołi, Zènoa ga stabilìo diverse cołonie atraverso el Mar Mediterraneo e el Mar Negro, alcune de ese son state costituìe diretamente soto el patrocinio dełe autorità deła Republega par sostener l'economia dei marcanti łocałi, mentre altre son nate come posedimenti feudałi de nobiłi zenoezi. Ła cołonizasion zenoeze ze considerà l'antesedente medievałe deła cołonizasione moderna.

Dal 1339 fin a l'estinsion deło stato intè'l 1797, ła masima carega deła Republega zera el Doze, inisialmente eleto co carega perpetua, ma dopo el 1528 ze stà eleto co carica bienałe. In realtà, parò, ła Republega zera n'ołigarchia governà da un picoło grupo de fameje, dale cuałi venivan selti i dozi.

## Notasion

## Altri projeti

## Linganbi foresti
Tecnópolis

**Tecnópolis** ła ze na megamostra de siense, tecnołozia, indùstria e arte, organizada in Arzentina, e ła pì granda in Amèrica Latina, che ła se fa dal lujo al novenbre de ogni ano partindo dal 2011. Ła megaespozision ła vien inbastia inte el Parco del Bisentenàrio, inte el comun de Villa Martelli, a Gran Buenos Aires, pròpio inte el confin co sità Autònoma de Buenos Aires.

El ze stato inaugurà par ła so prima edision inte el 14 de lujo del 2011, da ła vice-presidenta de l'època Cristina Fernández de Kirchner.

## Istòrego
In prinsìpio, Tecnópolis ła gaveva da vegner fata inte ła sità de Buenos Aires, dopo łe sełebrasion del Bisentenàrio de l'Arzentina. Ła mega-espozision ła saria gavesta da vegner organizada par man del goerno nasionałe inte el 19 de novenbre 2010 par el *Dì de ła Sovranità *, aniversàrio de ła Bataja de ła Vuelta de Obligado.

Tutavia, inte l'otobre 2010, el Cao del Goerno de ła sità de Buenos Aires de l'època, Mauricio Macri, el ghea negà l'autorizasion par l'avegnimento, fazendo ałùdar che el sistema de trasporto pùblego de ła sità el saria cołasà crołà inte el ndar de ła prołongada mostra.

El goerno nasionałe el ga decidesto de trasferir l'avegnimento inte un'àrea de sincuanta ètari situada inte el comun de Villa Martelli, a Gran Buenos Aires, pròpio inte el confin co sità Autònoma de Buenos Aires tacà a l'Avenida General Paz. In sto posto, inte el 1930, se ghe catava el Batajon 601° de l'ezèrsito arzentin. Sto liogo el ze uno dei ponti fogałi de ła revolta "Carapintada" inte el ndar de ła presidensa de Raúl Alfonsín.

El logo el ze stato totalmente reconvertio e atualmente ła major parte del so teritòrio ła corisponde al Parco del Bisentenàrio, sede fisa de ła mostra Tecnópołis.

Inte el 2018, ła fiera ła ga ospità i Zughi ołìnpeghi zovaniłi de Buenos Aires.

## Notasion

## Altri projeti

## Linganbi foresti
Federasion dei Sete Comuni

Ła **Federasion dei Sete Comuni,** conosesta anca col nome de **Spetàbiłe Rejensa dei Sete Comuni** (*Hòoge Vüüronge dar Siban Komàüne* in cinbro), ła ze stada na pìcoła nasion sorzesta inte el 1310, anca se concretamente ła zera za nasesta inte el 1259, co ła cascada dei Ezełini) soto el nome de **Liga de łe Sete Tere Sorełe**.

Ła Federasion ła conprendea el teritorio conosesto uncó cofà Altipian dei Sete Comuni e anca altre locałità uncó partegnenti a altri ànbiti aministrativi, inte łe Province de Vicensa e de Trento.
miniatura|261x261px|Mapa de ła Federasion dei Sete Comuni
El 20 de febraro del 1404 drio el całendàrio vèneto (el 1405 drio l'atuałe całendàrio gregorian) ła Federasion dei Sete Comuni ła ghea fato un spontàneo ato de dedision a ła Repùblega de Venèsia, ła cuała ła ghene ghea garantìo i priviłeji par i seventi cuatrozento ani. Ła ze sparia definitivamente el 29 de zugno del 1807 par vołere de Napoleon Bonaparte el cuało el ghea declarà l'abołision del Goerno federałe. Ła ga cusita finio de vìvare, dopo sìncue sècołi de vita, *ła piasè picenina de łe Federasion pułìteghe d'Eoropa e inte l'isteso tenpo ła pì antiga in conpagnia de ła [[Svìsara|Confederasion Elvètega]]*.

Dopo de na curta parénteze soto del domìnio de l'Inpero Austrìago, inte el 21 de otobre del 1866, i teritori che i ła formava i zera stai anetesti al Regno d'Itàlia co ła vitòria italiana inte ła Tersa Guera de Indipendensa.
## Divizion aministrativa
Ła Federasion dei Sete Comuni ła zera formada dai seventi 7 comuni:
* Aziago (in cinbro: Sleghe/Schlège, in todesco: Schlägen, in italian: Asiago) 
* Gàlio (Gell(e)/Ghel, Gelle) 
* Roana (Robàan, Rovan ou Rain) 
* Foza (Vüsche/Vütsche/Fütze) 
* Enego (Ghenebe/Jenève, Jeneve) 
* Rotzo (Rotz, Ross) 
* Luziana (Lusaan, Lusian)

## Notasion

## Altri projeti

## Linganbi foresti
Senato dei Stati Unii de l'Amèrica

El **Senado de i Stati Unii** (in ingleze: *United States Senate*) ła ze ła Càmara alta de'l Congreso de i Stati Unii, invese ła Càmara de i Raprezentanti ła ze ła Càmara basa. Ste do łe conpone ła łejislasion bicamarałe de i Stati Unii.

El Senato el ze el raprezentante dei stati de ła federasion americana; ogni stato el ze raprezentà da do menbri. La repartision del nùmaro de senatori par stato ła ze ła istesa par tuti i stati, indipendentemente da ła so popołasion. In totałe ghe ze 100 senatori. I senatori i vien ełezesti par un perìodo de sie ani anca se i połe vegner riełezesti. Le ełesion par el senatore ła se ga ogni do ani; ze a dir che, un terso del Senato el se renova ogni do ani. Inte i Stati Unii no ła eziste na raprezentansa proporsionałe inte el liveło federałe; i senatori i vien ełezesti co na majoransa sénplege, in majoransa co scrutìnio uninomenałe inte el cuało ła circoscrision el ze el Stato in cuestion.

El Senato el ze un òrgano delibarativo e el pì prestijozo in confronto a ła Càmara dei Raprezentanti. El Senato el ze racuanto pì picenin inte el nùmaro de menbri e el mandà el ze pì longo, consentendo cusita na atmosfera cołejałe. El Senato el ga poderi escluzivi prevedesti da l'artìcuło 1 de ła Costitusion dei Stati Unii. Inte el partegołare, el Presidente dei Stati Unii no el połe ratifegare nisun tratà internasionałe o asùmar nòmene inportanti – cofà anbasatori e menbri de ła Corte Suprema – sensa el parer e l'aprovasion del Senato.

## Notasion

## Altri projeti

## Linganbi foresti
Łista de presidenti de l'Iraq

I **[[Presidente|presidenti]] de l'[[Iraq]]** dal 1958 (abolision de ła monarchia, regnante re Faysal II) finmente uncó i ze i seventi.

## Lista

## Note


## Voze corełae
*Re de l'Iraq
*Iraq
Łista de presidenti del Perù

Il **presidente del [[Perù]]** el ze el cao de Stato e de goerno del Paeze. 

I cai de Stato del Perù dal 1821 finmente uncó i ze i seventi.

## Protetorà del Perù (1821-1822)

## Repùblega del Perù (1822-1836)

## Confederasion Perù-Bolivia
Inte el 1836 el sud del Perù el se ghea declarà indipendente creando la Repùblega Sudperuviana, mentre el resto del Perù el zera devegnesto la Repùblega Nordperuviana. I do Stati i se ghea confedarà co ła Repùblega de Bołìvia par formar la Confederasion Perù-Bolìvia, che ła se ga dopo desolvesto inte el 1839. Durante de sto perìodo, Andrés de Santa Cruz el ze sta cao de Stato de ła confederasion col tìtulo de *Supremo Protector* de ła Confederasion Perù-Bolivia, mentre ogni Stato menbro el ghea mantegnesto el so presidente cofà cao del goerno.

### ''Supremo Protector'' de ła Confederasion Perù-Bolivia

### Repùblega Nordperuviana

### Repùblega Sudperuviana

## Presidenti del Perù dal 1838 al 1931

## Presidenti dal 1931

## Note


## Altri projeti

## Linganbi foresti
Dogado de Miłan

El **Dogado de Miłan** (dal 1708 ciamà anca **Dogado de Miłan e Mantova**) ze stà n'antico stato de l'Itałia setentrionałe mai del tuto indipendente ma fazente parte del Sacro Roman Inpero. Ozeto dełe guere Franco-Asburzeghe, ze stà sotoposto ała Spagna dal 1559 e a l'Austria dal 1707. Intè'l corso dei secołi ła so estensione ze varià molto, ałi inisi del '400, al tenpo de Gian Galeazzo Visconti, el Dogado ga tocà la so masema estension, vegnendo a conprendar quasi tuta ła Lonbardia, parti del Piemonte (Novara, Verçełi, Tortona, Ałesandria, Asti), del Veneto (Verona, Vicensa, Feltre, Bełun) e de l'Emiłia (Parma, Piacença, Bołogna, ecc.), e n'efimera ocupasion de zone del çentro Itałia (Pixa, Siena, Peruxa, Asixi).

Intè'l corso del XV secoło Venesia ga conquistà el Veneto ex-visconteo e Bergamo, Bresa e Crema, e parciò ała fin del '400 co łi Sforza el dogado se stabiłizò neła metà oçidentałe de l'atuałe region Łonbardia, con parti del Piemonte e de l'Emilia, oltre al Canton Tisin ozi in Svisara. Tra el '500 e '600 el dogado ga perso Parma e Piacensa (a favor deła Cesa e dei Farneze), inoltre el Canton Tisin e ła Valtelina (ai cantoni svisari e ai Grizoni); ałi inizi del '700 ga perdùo tuta ła zona piemontexe e lonbarda a ovest del Tisin, st'oltema corispondente ała Lomelina, che ze stà anesa dai Savoja, mentre al contrario intè'l 1708 ga aneso el Dogado de Mantova.
Apollo 11

l**'Apollo 11** ła ze sta ła mision spasiałe che ła ga portà i primi òmani su ła Luna, i astronàuti statunitensi Neil Armstrong e Buzz Aldrin, inte el 20 de lujo del 1969 a łe 20:17:40 UTC. Armstrong el ze sta el primo a métar pie sul teren lunare, sie ore pì tardi del lunajo, el 21 de lujo a łe ore 02:56 UTC. Aldrin el zera rivà 19 minuti dopo. I do i ghea vivesto sirca do ore e meza de fora de ła navezeła, e i ghea tolto-sà 21,5&nbsp;kg de materiałe lunare che i ga dopo portà in Tera. El terso menbro de ła mision, Michael Collins (piłota del mòduło de comando), el zera restà in òrbita lunare mentre chełi altri do i zera inte ła superfise; dopo 21,5 ore dal lunajo, i astronàuti i se ghea reunio e Collins el ghea piłotà el moduło de comando *Columbia* inte ła trajetòria de retorno su ła Tera. La mision ła zera finia inte el 24 de lujo, co l'amarajo inte l'Osèano Pasìfego.

## La mision
Lansada da un razo Saturn V dal Kennedy Space Center, el 16 de lujo a łe 13:32 UTC, ła Apollo 11 ła ze sta ła cuinta mision co ecuipajo del programa Apollo de ła NASA. La navezeła spasiałe Apollo ła zera costituia da trè parti: un Moduło de Comando (CM) che el ospitava i tre astronàuti e ła ze l'ùgnoła parte re-entrada in Tera, un mòduło de servìsio (SM), che el forniva el mòduło de comando de propulsion, enerzia ełètrega, osìzeno e àcua, e un Moduło Lunare (LM). La navezeła ła zera entrà in orbita lunare dopo sirca tre dì de viajo e, na volta otegnesta, i astronàuti Armstrong e Aldrin i se ghea trasferio inte el mòduło lunare *Eagle* col cuało i zera ndai zo inte el Mare Tranquillitatis. Dopo de ver metesto pie su ła Luna e gaver fatoła prima pasejada lunare de ła stòria, i astronàuti i ghea doparà el stàdio de aseza de *Eagle* par dasar ła superfise e reunirse a Collins inte el mòduło de comando. 

La prima pasejada lunare ła ze sta trasmetesta in direta tełeviziva par un pùblego mondiałe. Inte el métar el primo pie inte ła superfise de ła Luna Armstrong el ghea comentà l'avegnimento co ła sèłebre fraze "sto cuà el ze un picenin paso par l'omo, ma un grando salto par ła umanità". L'Apollo 11 ła ghea concludesto ła corsa spasiałe ciapada in sfida Stati Unii e da l'Union Soviètega inte el contesto pì grando de ła guera freda, portando a conpimento l'obietivo nasionałe che el presidente dei Stati Unii John F. Kennedy el gaveva defìnio el 25 de majo del 1961 in ocazion de un descorso davanti al Congreso dei Stati Unii: "prima che finisa sta dècada, de far aterar un'omo su ła Luna e farlo tornar san e intiero inte ła Tera".

## Notasion

## Altri projeti

## Linganbi foresti
Greensboro (Carolina del Nord)

**Greensboro** ła ze na sità dei Stati Unìi d'America, caołogo de ła contea de Guilford, inte'l Stato de ła Carolina del Nord.

Ła ze anca ła pì granda sità de ła rejon cusìdita Triade PedemontanŃa (*Piedmont Triad*).

Secgndo el censimento del 2000, ła popołasion sitadina amontava a  abitanti, fazendone ła tersa sità par popołasion de ła Carolina del Nord. Segondo łe stime del 2006 ła sarìa aumentà a  unità.

Ła ze situà inte'l ponto de intersesion de łe do prensipałe autostrade interstatałe (I-85 e I-40) inte ła rejon *[[Piedmont (Stati Unìi d'America)|Piedmont]]* ("piedi delle montagne") al sentro de ła Carolina del Nord.

Inte'l 1808 **Greensborough** (come ze stà ciamà ła sitadina fin al 1895) ze devenjesta caołogo de contea, ciapando el posto de ła *Guilford Court House* e spostando cusì el caołogo de contea in una łocałità pì sentrałizà zeografegamente inte ła rejon.

Ła sità ła ze sede de diverse univarsità e college, intra i cuałi ła University of North Carolina at Greensboro, ła North Carolina Agricultural and Technical State University, el Guilford College, el Bennett College, el Greensboro College e ła Elon University School of Law.

## Mùzega
* .

## Sport
Greensboro ła ze raprezentà da ła scuadra de baseball dei Greensboro Grasshoppers, e inte ła bałacanestro da ła scuadra de ła NBA Development League, i Greensboro Swarm.

## Notasion

## Altri projeti

## Linganbi foresti
Asenblea Nasionałe de Ecuador

L**'Asenblea nasionałe de l'Ecuador** (in spagnoło *Asamblea Nacional de Ecuador*) el ze l'òrgano che l'ezèrsita el podere lejislativo de ła Repùblega de l'Ecuador. L'Asenblea Nasionałe ła ze un òrgano unicamarałe formà da 137 menbri ełezesti par un perìodo de 4 ani, i cuałi i ze repartii in dódaze comision permanenti.

Ła sede de l'Asenblea Nasionałe Ecuadoregna ła ze a Quito inte el *[[Pałaso Lejislativo de l'Ecuador|Palacio Legislativo]]*. Dal 31 de lujo del 2009, l'Asenblea Nasionałe ła sostituise el vècio *Congreso Nacional del Ecuador*, sarà par via del Referendum costitusionałe de l'Ecuador del 2008 che el ga reformułà el sistema pułìtego.

## Notasion

## Altri projeti

## Linganbi foresti
Statuto de Roma

El **Statuto de Roma** el ze el tratà internasionałe costitutivo de ła Corte Penałe Internasionałe. El ze sta adotà inte ła sità de Roma inte el 17 de lujo del 1998, inte el ndar de ła Conferensa diplomàtega dei plenipotensiari de łe Nasion Unie su l'istitusion de na Corte penałe internasionałe.

Durante de sta Conferensa, i Stati Unii, l'Israełe e ła Cina i ga fato na liansa comun contro de sta cuà. No-ostante tuto, sia Israełe che i Stati Unii i ga firmà ma no ratìfegà el Tratà. De fato, ła firma da parte dei Stati Unii ła ze sta fata da l'ex presidente Bill Clinton pena un dì prima che el dasase el podere a George W. Bush.

I Stati Unii i ga proponesto che ła dòpara miłitare dei putełi no ła gàpia da vegner considarà un crìmene de guera, proposta che ła ze sta da suito rabaltada.

Si bè che ghe fuse l'esperiensa internasionałe inte ła firma de tratai multilaterałi, l'isteso statuto el fisa un quorum alto par ła so entrada in vigore (60 paezi). Tutavia, el proceso el ze sta estremamente ràpido, partindo par el Senegal finmente a cuando dieze paezi insieme i ga depozità inte el Segretarià zenerałe de łe Nasion Unie l'istrumento de ratìfega l'11 de apriłe del 2002. El Statuto el ze entrà in vigore co efeto dal 1 de lujo del 2002.

Inte el 28 de otobre del 2005 el Mèsego el ze sta el sentèzemo Paeze a ratìfegare el Statuto.

## Strutura
El Statuto el ze in tal magnera struturà:

* Preànboło
* Parte I: L'istitusion del tribunałe (artìcułi 1-4)
* Parte II: Concorensa, amisibiłità e leje aplegàbiłe (5-21)
* Parte III: Prinsipi zenerałi de derito penałe (22-33)
* Parte IV: De ła conpozision e de l'aministrasion del tribunałe (34-52)
* Parte V: Indàzeni e prosedimenti zudisiari (53-61)
* Parte VI: Del Zudìsio (62-76)
* Parte VII: Łe Pene (77-80)
* Parte VIII: In apeło e revizion (81-85)
* Parte IX: Cooparasion internasionałe e asistensa legałe (86-102)
* Parte X: Su l'ezecusion de ła sentensa (103-111)
* Parte XI: Da l'Asenblea dei Stati Parte (112)
* Parte XII: Del finansiamento (113-118)
* Parte XIII: Clàuzołe finałi (119-128)

## Notasion

## Altri projeti

## Linganbi foresti
Łista de Presidenti de ła Repùblega Islàmega de l'Iran

I **[[Presidente de l'Iran|presidenti]] de ła [[Iran|Repùblega  Islàmega de l'Iran]]** dal 1980 (costitusion de ła Repùblega  Islàmega de l'Iran e fine de ła monarchia) finmente uncó i ze i seventi.

## Lista

## Notasion


## Voze corełae

* Presidente de l'Iran
* Primi ministri de l'Iran
* Asenblea consultiva islàmega
* Guida suprema de l'Iran
* Sovrani de ła Pèrsia

## Linganbi foresti
*
Presidente de ła Repùblega Islàmega de l'Iran

El **presidente de ła Repùblega Islàmega de l'Iran** el ze el cao del goerno de l'Iran e ła pì alta carga istitusionałe del paeze.

## Roło inte el Stato
El presidente de ła Repùblega Islàmega de l'Iran el ze el cao del goerno ma el cuerze anca incarghi spetanti a un cao de Stato (incargo cuerto in Iran da ła Guida Suprema), cofà ła nomena dei anbasadori. El presidente de ła Repùblega el ga ciapà łe funsion goernative dal 1989, co ła modìfega de ła Costitusion de l'Iran, abołindo l'incargo de primo ministro.

Costitusionalmente, el presidente de ła Repùblega el ze responsàbiłe verso el popoło e ła Guida Suprema de l'Iran.

El presidente el nòmena i menbri del Majlis e del goerno, col derito de demisionarli. El ga derito de veto su de ogni emendamento del Majlis. Se ła Guida Suprema (comandante in cao de łe forse armae) ło stabiłise, el presidente el cuerze łe funsion del comandante in cao de l'ezèrsito e de consevensa el ga podere miłitare. El nòmena el segretàrio del Consejo de Seguresa Nasionałe, i goernatori de łe provinse e i anbasadori inte i paezi stranieri. Da poco tenpo, el derito de nomenare i sìndaghi el ze pasà dal presidente al pòpoło. El presidente el ze in pì cao del Consejo de ła Revołusion Culturałe e del Consejo de Seguresa Nasionałe.

## Cualifegasion e ełesion
El presidente de l'Iran el vien ełezesto a sufrajo universałe da tuti i sitadini majoreni de ła Repùblega Islàmega. I candidai i vien aprovai dal Consejo dei Guardiani, de frecuente drio el "consejo" de ła Guida Suprema, che in pì el provede de firmar ła vałidesa de łe ełesion. El presidente el gada ver seventi pre-recuizii:
* El candidà el ga da èsare omo (discutesta).
* El ga da èsare na figura pułìtega conosesta (رجل سیاسی).
* El ga da èsare un musulman.
* El ga da vere intrà i 25 e i 75 ani de età.
* No el ga da vere presedenti penałi.
* No el ga da aver servio inte el goerno monàrchego.
* El ga da èsare fedeło a ła Repùblega Islàmega.

El presidente el resta inte l'incargo par cuatro ani.
## Lista

## Notasion

## Altri projeti

## Linganbi foresti
Primo ministro del Japon

El **Primo ministro del Japon** (in japoneze: 内閣総理大臣, *Naikaku sōri daijin*) el ze el cao del goerno del Japon, nomenà da ła Dieta nasionałe intrà i so menbri e nomenai da l'Inperatore del Japon. El ga da mantegnere ła fidusa de ła Càmara dei raprezentanti par ndar vanti star inte l'incargo. El Primo Ministro el ze el cao del gabineto japonezo e el nòmena o el cava i ministri de stato.

## Istòrego
La carga de Primo Ministro del Gabineto ła ze sta creada inte el 1885, cuatro ani prima de ła promulgasion de ła Costitusion Meiji.

## Funsion
Le atuałi funsion e responsabiłità del Primo Ministro del Gabineto Japonezo łe ze contegneste inte ła atuałe costitusion japoneza in vigor dal 1947. Drio de l'artìcuło 5 de ła Costitusion, el Primo Ministro el ezèrsita "el controło e ła supervision" so ła rama ezecutiva del goerno. La so firma ła ze dimandada in tute łe leji e i órdeni del Gabineto. Difarentemente de altri sistemi parlamentari inte i cuałi i ministri del goerno i mantegne teoregamente un rełativo grado de libartà de asion, drento dei limiti de ła responsabiłità cołetiva, el goerno japoneze el ze, inte ła pràtega, un'estension de l'autorità del Primo Ministro. El Presidente del Consejo el ga da prezentar a ła Dieta Japoneza un informa su tute łe rełasion interne e esterne. Drio de l'Ato su łe Forse de Autodefeza del 1954, el Primo Ministro el ze anca el comandante in cao de łe Forse de autodefeza japonezi.

## Lista

## Notasion

## Altri projeti

## Linganbi foresti
Halifax (Cànada)

**Halifax** ła ze na munisipałità rejonałe del Cànada orientałe, capitałe de ła provincia de ła Nova Scòsia.

Sta munisipałità ła ingloba ła stòrega sità de Halifax e el ze el pì grando sentro del Paeze inte ła parte est de ła sità de Québec.

## Notasion

## Altri projeti

## Linganbi foresti
Dogado de Bretagna

El **Dogado de Bretagna** (in brètone: *Dugelezh Vreizh* e in fransezo: Duché de Bretagne) el ze sta un stato medievałe. El so teritòrio, co l'escluzion de cueło de l'antiga Armòrega inte ła parte òvest de Mont-Saint-Michel, el corisponde a l'atuałe rejon de ła Bretagna e ła granda parte del departemento del Lòira Atlàntega, andove che łe sorzea ła sità de Nantes e el vècio paeze de Retz.

El dogado el se ga costituìo co Rè Alan II inte el 939, drento del tenpo istòrego de ła concuista normana. Inte el 1547 el se ga unìo a ła corona franseza soto el rè de Fransa Enrico II.

## Notasion

## Altri projeti

## Linganbi foresti

*
Łista de primi ministri del Japon

I **[[Primo ministro del Japon|Primi ministri]] del [[Japon]]** (内閣総理大臣の一覧) i se ga ze sorasevitai partindo dal 1885.

## Lista
### Inpero del Japon (1868-1945)
#### Primi ministri durante el perìodo Meiji (1868-1912)
*Soto de l'[[Inperadore Meiji]]*

**Partii pułìteghi:** 
 
 
 
 

**Stato:** 

#### Primi ministri durante el perìodo Taishō (1912-1926)
*Soto de l'[[Taishō|Inperadore Taishō]]*

**Partii pułìteghi:** 
 
 
 
 
 

**Stato:** 

#### Primi ministri durante el perìodo Shōwa (1926-1945)
*Soto de l'[[Hirohito|Inperadore Shōwa]]*

**Partii pułìteghi:** 
 
 
 
 
 

 
 

**Stato:** 

### Stato del Japon (dal 1945)
#### Primi ministri durante el perìodo Shōwa (1945-1989)
*Soto de l'[[Hirohito|Inperadore Shōwa]]*

**Partii pułìteghi:** 

**Stato:** 

#### Primi ministri durante el [[perìodo Heisei]] (dal 1989 al 2019)
*Soto de l'Inperadore [[Akihito]]*

**Partii pułìteghi:** 

**Stato:** 

#### Primi ministri durante el [[perìodo Reiwa]] (dal 2019)
*Soto de l'Inperadore [[Naruhito]]*

**Partii pułìteghi:** 

**Stato:** 



## Voze corełae
* Primo ministro del Japon
* Pułìtega del Japon

## Altri projeti

## Linganbi foresti
*
Comunità montane del Vèneto

Partindo da ła emanasion de ła Leje Rejonałe 28 del setenbre del 2012, n. 40 "Norme in matèria de union montane" (modifegada da ła L.R. 49/2012), ła Rejon Vèneto ła ze drio reformar in magnera dràstega łe comunità montane col fin de trasformarle e/o desmenbrarle in union de comuni, in sto cazo denomenai *union montane*.

L'iter de modìfega el ze finio par i seventi enti:
* Union montana Agordina
* Union montana Alpago
* Union montana Alto Àstego
* Union montana Àstego
* Union montana del Baldo-Garda
* Union montana Bełuneze-Bełuno Ponte inte łe Alpe
* Union montana Cador Longaroneze Zoldo
* Union montana Comelgo e Sapada
* Union montana Feltrina
* Union montana del Grapa
* Union montana Marostezense
* Union montana Monfenera Piave Cezen
* Union montana Pazùbio Alto Vizentin
* Union montana Prealpe Trevizane
* Union montana Sentro Cador
* Union montana Spetàbiłe Rejensa dei Sete Comuni
* Union montana Val Bełuna
* Union montana Valbrenta
* Union montana Vałe del Bòite

Le comunità montane in via de reforma łe ze:
* Comunità montana Agno Chianpo
* Comunità montana de ła Lesìnia
Union montana Monfenera Piave Cezen

L**'Union montana Monfenera Piave Cezen** ła ze na union montana del Veneto.

Ła ze fata da solché trè comuni: Pederoba (na volta inte ła comunità montana del Grapa), Vidor e Valdobiàdene (un tenpo parte de ła comunità montana de łe Prealpe Trevizane). L'union ła ze pozisionada inte ła provincia de Trevizo setentrionałe, a cavało del fiume Piave e inte i pie del Monfenera e del monte Cezen.

*Pederoba
*Valdobiadene
*Vidor

## Notasion

## Altri projeti

## Linganbi foresti
Union montana del Grapa

L**'Union montana del Grapa** el ze un'union montana (na volta comunità montana) vèneta de ła provincia de Trevizo.

Ła detien drento in totałe sie comuni sparpagnai inte i pie meridionałi del masìcio del Grapa:

* Borso del Grapa
* Castelcuco
* Cavazo del Tonba
* Monfumo
* Pieve del Grapa
* Posagno

Inte l'ex comunità montana ghe fazea anca un toco del comun de Pederoba, che el ga parò delibarà el recedimento da l'ente co el fin de asociarse ai comuni de Vidor e Valdobiàdene inte ła neo-costituia union montana Monfenera Piave Cezen.

## Aministrasion
### Zemełaji

*

## Notasion

## Altri projeti

## Linganbi foresti
Friends

***Friends*** (rezo graficamente come ***F•R•I•E•N•D•S***) ze na sitcom statunitense creà da David Crane e Marta Kauffman, trasmesa sol network tełevizivo mericano NBC dal 22 de setenbre 1994 al 6 de majo 2004; son state realizà in tuto dieze stazoni. Ła serie ruota atorno a un grupo de siè amizi a Manhattan, formà dałe ragase Rachel Green, Monica Geller e Phoebe Buffay, e dai ragasi Ross

Geller, Chandler Bing e Joey Tribbiani. Ła serie ze stà prodota dała Bright/Kauffman/Crane Productions in cołaborasion co ła Warner Bros. Television.

Kauffman e Crane i ga inisià a svilupar ła sitcom soto el titoło de *Insomnia Cafe* tra el novenbre e el dicenbre 1993. I ga prezentà l'idea a Bright, e insieme la ga proposta ała NBC. Dopo molti laori e canbiamenti soła senezadura, includendo anca un cambio del titoło in *Friends Like Us*, ła serie ze stà prezentà come *Friends*.

*Friends* ga senpre risevùo recensioni pozitive durante ła so mesa in onda, diventando una dełe piassè popołari serie tełevizive. Ła sitcom ga ricevùo na candidatura ałi Emmy Award, vinsendo el premio come mejor comedia par l'otava stazon, intè'l 2002. Lo show ocupa el 21º posto intè ła clasifega dełe mejori serie comedia de tuti i tenpi.

## Lingambi foresti
G8 del 2001

El **27.ª Vèrtaze del G8** el se ghea sełebrà intrà el 8 e el 22 de lujo del 2001 inte ła sità de Zènoa, in Itàlia, inte el Palazzo Ducale. La riunion ła ze stada guidada dal presidente del Consejo Silvio Berlusconi. Sto sùmmit el ze recordà soratuto par i avegniminti del G8 de Zènoa.

## Partesipanti

## Gałaria multimediałe

Imàjine:Berlusconi-2010-1.jpg| **[[Itàlia]][[Silvio Berlusconi]], [[Presidente del Consejo dei ministri de ła Repùblega Itałiana|Presidente del Consejo]]**
Imàjine:Jean Chrétien 2010.jpg| **[[Cànada]]**Jean Chrétien, Primo ministro
Imàjine:Jacques Chirac, 1999.jpg| **[[Fransa]]**Jacques Chirac, Presidente
Imàjine:Gerhard Schröder (cropped).jpg| **[[Zermània]]**Gerhard Schröder, Cancełiere
Imàjine:Koizumi 2010 cropped.png| **[[Japon]]**Junichirō Koizumi, Primo ministro
Imàjine:Vladimir Putin - 2006.jpg| **[[Rùsia]]**Vladimir Putin, Presidente
Imàjine:Tony Blair in 2002.jpg| **[[Regno Unio]]**Tony Blair, Primo ministro
Imàjine:George-W-Bush.jpeg| **[[Stati Unii d'Amèrica]]**George W. Bush, Presidente
Imàjine:Romano Prodi in Nova Gorica (2c).jpg| **[[Union eoropea]]**Romano Prodi, Presidente de ła Comision
Imàjine:Guy Verhofstadt in 2005.jpg| **[[Union eoropea]]**Guy Verhofstadt, Primo ministro del Belzo, Presidente de turno del Consejo eoropeo


## Proteste
Inte i istesi dì del G8 łe ghe zera stae manifestasion de movimenti no-global, ma soratuto viołenti scontri intrà forse de l'órdene e manifestanti. Se ghea verifegà in pì epizodi de abuzo de poder da parte de łe forse de l'órdene.

## Notasion

## Altri projeti

## Linganbi foresti
Artìcuło partitivo

In gramàtega, l**artìcuło partitivo** el vien doparà par introdùzare na cuantità no precizada. El partitivo, in fin, el raprezenta un cuantitativo indetermenà de un ełemento inprecizamente numaràbiłe. In vèneto el vien doparà solché al plùremo.
* *Go catà *'dei** pomi che costava poco''. <small>(''racuanti'' pomi, ''un fià'' de pomi, ''un tot'' de pomi)</small>
* ''Ghe ze **de łe** persone che te serca.''
* ''Vuria **de łe** sardełe, **dei** spàrazi e **dei*' pomadori.*

El so nome el deriva dal fato che sta categoria de artìcułi ła ze parte de un insieme. El vien doparà inte łe łéngue romanze cofà ła łéngua vèneta, el franseze o l'italian. 
## Partitivo in vèneto
L'artìcuło partitivo el se forma, anałogamente a na prepozision articułada, co ła prepozision *de* in conpagnia de łe vàrie forme plùreme de l'artìcuło determenativo, che łe vària drio el zènare.

## Partitivo in fransezo

## Partitivo in italian

## Voze corełae
*Gramàtega ingleze#Artìculo partitivo, *any* e *some*.
*Cazo partitivo
*Conplemento partitivo
Val de Stava

La **Val de Stava** ła ze na vałe alpina, estensionamento de ła Val de Fieme, in Trentin. El tołe nome dal Rio Stava, el torente che el ła traersa intieramente.

## Zeografia
La vałe ła ga na longhesa totałe de 8 km. Le locałità inte ła vałada łe ze: Tièzero, Propian, Stava, Posołe, Pramadiso e Panpeago.

La vałe ła ze traersada dal Rio Stava, afluente del torente Avìzio. La vałe ła scumìsia, insieme al rio, arente del Paso de Panpeago, par dopo ndar zo inte ła conca de Stava, pasando par i pie del Monte Prestavel, Posołe e Stava. Pasando dopo par Propian e Tièzero, ła vałe ła se imete in cueła fiemeza

## Istòrego
### Dezastro de Stava
La vałe ła ze stada intieramente desfada inte ła catàstrofe del 19 de lujo del 1985, co che i àrzari de łe conche de decantasion de ła miniera situada sul Prestavel, łe ghea crołà e łe ghea fato cascar verso vałe na masa de paltan e detriti de 180miła metri cubi. I morti i zera stai sirca 270 e pochi invese i ze stai i soravivesti.

## Notasion

## Altri projeti

## Linganbi foresti
Leopołdo II de Toscana

**Leopołdo II Giovanni** **Giuseppe Francesco Ferdinando Carlo d'Asburgo-Lorena** (Firense, 3 de otobre 1797 - Roma, 29 de zenaro 1870) ze stà el penoltemo granduca de Toscana e l'oltemo Granduca *de facto*.

## Biografia
Zera el fioło

secondogenito del granduca de Toscana Ferdinando III e de Luisa Maria Amalia de Borbon-Napułi, ga visùo mazor parte de ła so vita intè i teritori del Sacro Roman Inpero, dove so pare el se era rifuzà dopo l'invazion de Napoleon I. Ze diventà principe ereditario de Toscana intè'l 1800, ała morte de so fradeło mazor Francesco Leopoldo.
sinistra|miniatura|228x228px|Leopoldo II de Toscana
Ze diventà granduca de Toscana el 18 de zugno 1824, ała morte de so pare. Durante el so regno el s'è inpegnà a opare publeghe, come ła bonifega deła Marema.

El 27 de april 1859, rifiutandose de dar el proprio asenso ała guera contro l'Austria e de fronte a l'aperto rifiuto de l'ezercito de obedir al proprio sovrano, Leopołdo II, par evitar guai pezori a se steso e al so Stato, ze partìo in carosa da Pałaso Piti, usendo par la porta de Boboli, verso ła strada de Bołogna.

## Lingambi foresti
Monte Venda

El **Monte Venda**, situà inte i comuni de Teoło, Sinto Eugàneo, Galzignan Terme e de Vo' el ze, coi so 601,3 metri, ła pì alta erlevasion dei Cołi Euganei. Arente de sto cuà ghe ze el Monte Rua, su ła cuała sima el ze vegnesto trato-sù el tanto conosesto Èremo; par poco no el połe èsare considarà na montagna, drio paràmetri internasionałi, parché no el riva tocar i 2000 pie (610 metri). 

Inte ła sima, intrà łe instałasion miłitari ormai fora dòpara e repetitori radiotełevizivi, ghe ze i rovinasi de l'antigo Monastiero dei Olivetani, nasesto sirca inte el 1100 drio l'inisiativa de un eremita, e un sècoło dopo pasà ai mònaghi Benedetini. I rùdari, da poco restaurai e metesti in seguresa, i permete de goder ła paze de un posto panoràmego e trancuiło, co splendévułi vizion su tuti i Cołi, su ła Pianura Padana e sul Monte Rua.

El Monte Venda el òspita uno dei pì inportanti e stratèzeghi sentri de trasmision radiotełevizivi del Vèneto, el cuerze tuto el teritòrio vèneto, parte del Friułi-Venèsia Jùlia, del Trentin, de l'Emìlia-Romagna, e de łe provinse de Bresa e Mantoa. Durante łe escursion el ze consejàbiłe portarse in ogni cazo na mapa de ła zona, che ła połe jutar racuanto in faze de orientamento e inte ła decizion de percorsi alternativi. Da notar ła estrema fidabiłità de łe mape publegae par via de ła Rejon Veneto dal Parco rejonałe dei Cołi Eugànei.


Immagine:Olivetani_monte_venda.JPG|El Monastiero dei Olivetani
Immagine:Olivetani_monte_venda2.JPG|El Monastiero dei Olivetani
Immagine:Sentiero_del_venda.JPG|El sentiero del Venda
Immagine:panorama_dal_venda.JPG|Panorama dal Monte Venda


## Voze corełae
*Baze NATO Venda
*Cołi Eugànei
*Parco rejonałe dei Cołi Eugànei

## Notasion

## Altri projeti

## Linganbi foresti

*
*
Parco rejonałe dei Cołi Eugànei

El **Parco Rejonałe dei Cołi Eugànei** el ze uno dei sìncue parchi naturałìsteghi inte ła rejon Vèneto, situà inte ła parte sud-òvest de ła provincia de Pàdoa.

El Parco el ze sta istituio co ła Leje Rejonałe n.38 del 10 de otobre del 1989 conprendendo 15 comuni.

El particułar paezajo, ła formasion zeołòzega, e ła flora e fàuna dei Cołi Eugànei, co i so beni culturałi, i ze stai declarai da sta leje àrea protezesta, conprendeste łe sorzenti termałi calde che łe sorze da sti cołi, i pì alti de ła Pianura Padana.

## Aministrasion
El parco el ga sede aministrativa a Este. In cao de l'aministrasion ghe łe ze el Presidente e el Diretore. I sete menbri del Comità Ezecutivo (el Presidente isteso el ze uno de sti cuà) i ze responsàbiłi cadauni de un'àrea spesìfega (el Presidente par l'organizasion, el budget e ła programasion del personałe, el resto par l'agricultura e łe foreste, l'edilìsia, ła cultura e el turismo, ła natura e l'anbiente protesion, pianìfegasion de ła sità e del teritòrio, promosion e desviłupo del teritòrio). L'aministrasion del parco ła conprende anca raprezentanti locałi e rejonałi, o sia uno par comun (in totałe 15) e tre raprezentanti cadauni par ła provincia de Pàdoa e ła rejon Veneto, oltre che a un comità tècnego sientìfego de sie menbri.

El fin primàrio de l'aministrasion del parco rejonałe ła ze ła conservasion de ła natura e dei beni culturałi da na parte e ła promosion de l'agricoltura sostenìbiłe e respetoza de l'anbiente e del turismo dolse da l'altra. L'aministrasion ła se ga prefisà numarévułi projeti che i ze stai o i ze in corso de reałizasion inte el corso dei ani.

## Mezure de salvavàrdia
Racuante de ste mezure łe ze stae atuae co finansiamenti de l'Union Eoropea.

* Infrastruture: Reałizasion de na rete de sentieri escursionìsteghi, publegasion de mape, reałizasion de picenini parcheji co àree pic-nic e panełi informativi su ła zeołozia, flora, fauna e beni culturałi dei Cołi Eugànei
* Tuteła del bosco, de ła flora e de ła fàuna: catàłogo de łe mezure par prevegner el ris-cio de insendi boschivi, inbastimento de biotopi, rezitrasion de łe popołasion animałi, emision de matèriałe informativo, studi sientìfeghi su łe spece de ozełi prezenti inte el parco,
* Pianifegasion teritoriałe, promosion de l'edilìsia respetoza de l'anbiente,
* Inisiativa par ła cultivasion de piante medezinałi e ùtiłi a ła sałute
* Conservasion e renverdamento dei prà àridi (vegri) sbandonai da l'agricultura e presedentemente doparai cofà parcheji, descaghe e par el motocross
* Agriturismo e creasion de ponti véndita de prodoti rejonałi arente de łe atrasion turìsteghe
## Comuni partegnenti
*Àbano Terme
*Arcuà Petrarca
*Baon
*Bataja Terme
*Cervareze Santa Croze
*Cinto Euganeo
*Este
*Galzignan Terme
*Loso Atestin
*Monsèłeze
*Montegroto Terme
*Rovołon
*Teoło
*Toreja
*Vò

## Notasion

## Altri projeti

## Linganbi foresti
Blue Origin

Ła **Blue Origin** ła ze na socetà privada creada da Jeff Bezos, fondator de Amazon.com. Ła ga sede a Kent (Washington), un soborgo de Seattle, andove che ła ze situada ła so àrea de reserca e desviłupo. Inte el 2009 ła società ła ze stada premiada da ła NASA co 3,7 miłioni de dòłari co l'acordo sul spàsio inte l'intierior del programa comerciàłe (CCDev) par el desviłupo de *[[Concept (projetasion)|concept]]* e tecnołozie par zetar-zo łe baze par future oparasion de voło spasiałe uman.
Ła ga ricevesto altri 22 miłioni de dołari inte el ndar de ła seconda faze del programa.
El Sistema de sbandono del lanso (Launch Abort System, o LAS) da lori creà el ze una de łe tecnołozie che łe descanta intarese da parte de ła NASA.

Inte el prinsìpio, ła socetà el se zera focałizada sui vołi spasiałi sub-orbitałi, costruendo e sperimentando in voło el New Shepard, vełìvoło projetà inte ła so strutura de Culberson County, inte el Texas. Ła ga in pì costruio e sperimentà co èzito razi vetori redoparàbiłi (e de fato redoparai), gràsie a un sistema de recùparo par via de retrorazi del mìsiłe, e càpsułe abitàbiłi a aterajo frenà da paracadute.

Drio łe so declarasion, ła socetà ła gaveva pianifegà in prinsìpio de doparar el New Shepard par el turismo spasiałe suborbitałe entro el 2010 co un voło a ła setimana, ma inte el 2008 ła ga pì reałistegamente revedesto i programi, prevedendo mision totałi de test sensa èsari umani par el 2017 e co ecuipajo par el 2018

Inte el majo del 2020 ła ze stada sełesionada da ła NASA, insieme a SpaceX e Dynetics, par projetare un Lander lunare par el programa Artemis.

Inte el 20 de lujo del 2021, ła Blue Origin ła lansa el so primo ecuipajo drento del so razo New Shepard inte el spàsio. La mision ła zera stada guidada dal miliardàrio american e fondatore Jeff Bezos, so fradeło Mark, ła piłota e candidada Mercury 13 Wally Funk e el scołaro olandezo Oliver Daemen e ła zera durada 10 minuti e 18 secondi, rivando a na altura de 107 km (66 mìlia). Funk e Daemen, rispetivamente de 82 e 17 anni, i devegnarà èsar łe persone pì ansiane e pì zóvani che mai łe gàpia viajà inte el spàsio.

## Notasion

## Altri projeti

## Linganbi foresti
SARS-CoV-2

El **coronavirus 2 da sìndrome respiratòria acuta grave**, scursà in **SARS-CoV-2** (acrònemo da l'ingleze *severe acute respiratory syndrome coronavirus 2*), antesedentemente denomenà **novo coronavirus del 2019** (***2019-nCoV***), el ze na clade de ła spece coronavirus corełà a ła SARS che el fa parte del zènare *[[Betacoronavirus]]* (fameja Coronaviridae), sotozènare *[[Sarbecovirus]]*, descuerta da torno ła fin de l'ano 2019; se parla del sètimo coronavirus reconosesto bon de infetar èsari umani.

El nome ufisałe dazesto da l'Organizasion mondiałe de ła sanità a ła sìndrome cauzata dal virus el ze COVID-19 (scursamento de l'inglezo *COronaVIrus Disease-2019*).

El virus el ze sta secuensià zenomegamente dopo un test de àsido nuclèego fazesto su de un canpion prelevà da un pasiente colpio da na polmonite, de ła cuała no se ghene conoseva ła càuza, inte el scumìsio de ła pandemia del 2019-2021 a Wuhan.

## Notasion

## Altri projeti

## Linganbi foresti